CELEX: 32006D0435
Language: lt
Date: 1151020800000
Title: 2006/435/EB: 2006. birželio 23 d.  Komisijos sprendimas, iš dalies keičiantis Sprendimą 2005/710/EB dėl tam tikrų apsaugos priemonių, susijusių su įtarimu dėl labai patogeniško paukščių gripo Rumunijoje  (pranešta dokumentu Nr. C(2006) 2421)   (Tekstas svarbus EEE)

27.6.2006   
            
            
               LT
            
            
               Europos Sąjungos oficialusis leidinys
            
            
               L 173/31
            
         
      KOMISIJOS SPRENDIMAS
   
   2006. birželio 23 d.
   iš dalies keičiantis Sprendimą 2005/710/EB dėl tam tikrų apsaugos priemonių, susijusių su įtarimu dėl labai patogeniško paukščių gripo Rumunijoje
   (pranešta dokumentu Nr. C(2006) 2421)
   (Tekstas svarbus EEE)
   (2006/435/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB (1), ypač į jos 18 straipsnio 7 dalį,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (2), ypač į jos 22 straipsnio 6 dalį,
   kadangi:
   
               (1)
            
            
               Po paukščių gripo epidemijos protrūkio, kurį 2003 m. gruodžio mėn. pietryčių Azijoje sukėlė labai patogeniško viruso štamas H5N1, Komisija priėmė keletą su paukščių gripu susijusių apsaugos priemonių, pirmiausia 2005 m. spalio 13 d. Komisijos sprendimą 2005/710/EB dėl tam tikrų apsaugos priemonių, susijusių su įtarimu dėl labai patogeniško paukščių gripo Rumunijoje (3).
            
         
               (2)
            
            
               Sprendime 2005/710/EB numatyta sustabdyti gyvų naminių paukščių, bėgiojančių paukščių, ūkiuose auginamų bei laukinių plunksnuočių ir gyvų paukščių, išskyrus naminius, įskaitant kambarinius paukščius, ir šių rūšių perinti skirtų kiaušinių bei tam tikrų kitų paukščių produktų importą į Bendriją (toliau – atitinkamą importą) iš tam tikrų šios ligos paveiktų Rumunijos teritorijos dalių.
            
         
               (3)
            
            
               Rumunija šiuo metu Komisijai pateikė papildomą informaciją apie paukščių gripą šioje šalyje, iš kurios aiškėja, kad šios ligos protrūkis neseniai nustatytas už Rumunijos teritorijos dalies, nustatytos Sprendimu 2005/710/EB, ribų.
            
         
               (4)
            
            
               Atsižvelgiant į paukščių gripo plitimo greitį Rumunijoje per pastarąsias kelias savaites, būtina visoje Rumunijos teritorijoje taikyti priemones, sustabdančias atitinkamą importą į Bendriją.
            
         
               (5)
            
            
               Todėl Sprendimas 2005/710/EB turėtų būti atitinkamai iš dalies pakeistas.
            
         
               (6)
            
            
               Šio sprendimo nuostatos bus atnaujintos 2006 m. liepos mėn. Maisto grandinės ir gyvūnų sveikatos nuolatinio komiteto posėdyje atsižvelgiant į Komisijai pateiktą informaciją apie ligos padėtį ir kontrolės priemones, kurių ėmėsi Rumunijos kompetentingos institucijos.
            
         
               (7)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/710/EB priedas keičiamas šio sprendimo priedo tekstu.
   2 straipsnis
   Valstybės narės nedelsdamos imasi šiam sprendimui įvykdyti reikalingų priemonių ir jas skelbia. Apie tai valstybės narės nedelsdamos praneša Komisijai.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. birželio 23 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 1991 9 24, p. 56. Direktyva su paskutiniais pakeitimais, padarytais 2003 m. Stojimo aktu.
   
      (2)  OL L 24, 1998 1 30, p. 9. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 882/2004 (OL L 165, 2004 4 30, p. 1).
   
      (3)  OL L 269, 2005 10 14, p. 42. Sprendimas su paskutiniais pakeitimais, padarytais Sprendimu 2006/405/EB (OL L 158, 2006 6 10, p. 14).
   
      PRIEDAS
      
         
            „PRIEDAS
            Rumunijos teritorijos dalys, nurodytos 1 straipsnio a ir b punktuose
            A   dalis
            
                        ISO šalies kodas
                     
                     
                        Šalies pavadinimas
                     
                     
                        Teritorijos dalies apibūdinimas
                     
                  
                        RO
                     
                     
                        Rumunija
                     
                     
                        
                                    —
                                 
                                 
                                    Visa Rumunijos teritorija
                                 
                              
                  
               
            B   dalis
            
                        ISO šalies kodas
                     
                     
                        Šalies pavadinimas
                     
                     
                        Teritorijos dalies apibūdinimas
                     
                  
                        RO
                     
                     
                        Rumunija
                     
                     
                        
                                    —
                                 
                                 
                                    Visa Rumunijos teritorija“